**Hittanos tábor a „Boldogság, öröm az életem…….La-la la-la la-la-la-la” jegyében a vírus után és előtt Pápán**

Július 6-10. és 13-17. között két turnusban volt a szokásos hittanos napközis tábor Pápán a Szent Anna templom hittanosainak. **Sok minden a régi volt**: pl. a helyszín a Szent József kápolna kertje és közösségi terei; a szorgos, kedves hitoktatók: Erzsi néni, Ági néni, Betti néni (**Tóthné Oláh Erzsébet, Nemesné Kiss Ágnes, Fodorné Nagy Bernadett**) a vidám gyerekek, de volt valami más is, **valami ami eddig nem volt.** Pl. szigorú szabályok és ellenőrzés az ÁNTSZ-től; tábori orvos; csökkentett létszám a távolságok betarthatósága miatt.

Egy valami mégis a régi volt, **a tábor szellemisége**. Hiszen Jézushoz igazodott, az Ő örömhíréhez. Ő volt a mérce, és ***Jézus Krisztus ugyanaz tegnap, ma és holnap, vírus ide vagy oda.***

A táborzáró szentmisén ezért lelkesen énekelték a gyerekek és szülők, nagyszülők (aki ráért eljönni, mert nem dolgozott éppen)

La-la la-la la-la-la-la  
La-la-la-la la-la-la-la  
Ha valaki látja az arcomat,  
ha valaki hallja a hangomat,  
megtudja-e rólam, hogy Jézus él,s boldog-e az ember, ha szeretetben él.

Fodorné Nagy Bernadett